《幽居九首次监郡韵 其九》
明代·陶安

幽居无限好，万物总林林。地僻琴鱼乐，门闲草木深。

文光分北斗，人品重南金。门外鹤书至，恬然不动心。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。